b'\n_START_ARTICLE_\nJu\xc5\xbeni vunasti majmun pauk\n_START_SECTION_\nIzgled\n_START_PARAGRAPH_\nZajedno sa sjevernim vunastim majmunom paukom najve\xc4\x87i je me\xc4\x91u majmunima Novog svijeta. Dug je 45-78 centimetara, a rep je dug 65-80 centimetara. Mu\xc5\xbejaci su te\xc5\xa1ki 12-15 kilograma, dok su \xc5\xbeenke lak\xc5\xa1e sa svojih 9,5 do 11 kilograma. Krzno mu je \xc5\xbeu\xc4\x87kasto-sive boje i kratko je. Noge i ruke su im duge su i mr\xc5\xa1ave, prilago\xc4\x91ene na\xc4\x8dinu \xc5\xbeivota na stablima.\n_START_SECTION_\nNa\xc4\x8din \xc5\xbeivota\n_START_PARAGRAPH_\nDnevna je i arborealna \xc5\xbeivotinja. \xc5\xbdivi u skupinama sastavljenim od 5 do 25 \xc5\xbeivotinja. Biljojed je, oko 50% njegove prehrane bazira se na listovima, 30% na plodovima, a ostatak \xc4\x8dine drugi biljni dijelovi._NEWLINE_Poligaman je; mu\xc5\xbejaci se \xc4\x8desto pare s vi\xc5\xa1e jedinki. Gestacija traje sedam ili osam mjeseci, te se naj\xc4\x8de\xc5\xa1\xc4\x87e rodi jedno mladun\xc4\x8de, koje majka doji dvije godine, a spolnu zrelost posti\xc5\xbee s pet do sedam godina. Kad postanu spolno zrele, \xc5\xbeenke moraju napustiti skupniu unutar koje su ro\xc4\x91ene, dok mu\xc5\xbejaci ostaju u njoj.'